พันธบัตรสหรัฐฯส่งสัญญาณ ศก.ถดถอย น้ำมันลง $2 ดาวโจนส์ดิ่ง 800จุด!! - FINNOMENA
ดาวโจนส์ร่วง 800 จุด ส่วนทองคำพุ่งแรง ท่ามกลางความกังวลว่าเศรษฐกิจกำลังเลวร้าย หลังพันธบัตรรัฐบาลสหรัฐฯเกิดภาวะ inverted yield curve ส่งสัญญาณว่าภาวะถดถอยรออยู่เบื้องหน้า ขณะที่น้ำมันปรับลดอย่างหนักเช่นกัน
15 ส.ค. 2562

ในวันพุธ (14ส.ค.) ดาวโจนส์ร่วง 800 จุด ส่วนทองคำพุ่งแรง ท่ามกลางความกังวลว่าเศรษฐกิจกำลังเลวร้าย หลังพันธบัตรรัฐบาลสหรัฐฯเกิดภาวะ inverted yield curve ส่งสัญญาณว่าภาวะถดถอยรออยู่เบื้องหน้า ขณะที่น้ำมันปรับลดอย่างหนักเช่นกัน
ดาวโจนส์ ลดลง 800.49 จุด (3.05 เปอร์เซ็นต์) ปิดที่ 25,479.42 จุด เอสแอนด์พี ลดลง 85.72 จุด (2.93 เปอร์เซ็นต์) ปิดที่ 2,840.60 จุด แนสแดค ลดลง 242.42 จุด (3.02 เปอร์เซ็นต์) ปิดที่ 7,773.94 จุด
แรงเทขายเกิดขึ้นไม่นาน หลังอัตราผลตอบแทนพันธบัตรรัฐบาลสหรัฐอายุ 2 ปีดีดตัวเหนืออัตราผลตอบแทนพันธบัตรอายุ 10 ปี ปรากฏการณ์ซึ่งเป็นเค้ารางที่น่าเชื่อถือของภาวะเศรษฐกิจถดถอยครั้งที่ผ่านๆมา
ข้อมูลทางเศรษฐกิจที่อ่อนแอจากต่างแดน ประกอบกับภาวะ inverted yield curve ของพันธบัตรรัฐบาลสหรัฐฯ กระตุ้นให้นักลงทุนแห่ถือครองสินทรัพย์เสี่ยงต่ำ และดันราคาทองคำไปปิดสูงสุดนับตั้งแต่ปี 2013
ด้านราคาน้ำมัน ปิดลบเป็นครั้งแรกในรอบ 5 วัน หลังข้อมูลรัฐบาลสหรัฐฯเผยให้เห็นว่าคลังปิโตรเลียมของประเทศเพิ่มขึ้น 2 สัปดาห์ติดต่อกัน
ที่มา : https://www.cnbc.com/2019/08/14/stock-markets-wall-street-in-focus-amid-earnings-economic-data.html
แท็ก:
แชร์บทความ: